Merkezê Îrtîbatî û Çapemenîye yê HPGyî bi eşkerayîyêke nasnameyê şehîdêkî eşkera kerd.
Eşkerayîye wina ya:
''Ma eşkerayîya xo ya 3ê tebaxe de dabi eşnawitene ke qezaya Dortyolî ya Hatayî de operasyonêkê de 21ê temmuze de embazê ma Ciwan şehîd bi. Zanayîşê derheqê nasnameyê embazê ma Ciwanî de wina yê:
Nameyê Qodî: Ciwan Siwar
Name û Peyname: Mûhammed Halîl
Cayê Bîyayîşî Efrîn
Maye-Pî: Ranya-Abdûrrahman
Tarîx û Cayê Şehadetî: 21ê Temmuza 2020î / Amanos
Înanê ke xo seba azadîya şarê xo feda kerd û hewesê dişmenî birna alaya têkoşînî berz kerd. Înan ra yew zî embaz Ciwan o. Embazê ma Ciwan serra 1994î de Efrîn de dadîya xo ra bi û serra 2013î de verê xo da koyanê Kurdîstanî. Embaz Ciwanî her prosesê perwerdeyî temam kerd û Amanosan de dest pê wezîfeyî kerd. Embaz Ciwan wextêkê kilmî de tewrê çalakîyanê Amanosan bi û derbê giranî dayî dişmenî ro. Embaz Ciwan cuya xo ya gerîlatîye de bi zerrînizmî û kedkarîya xo her wezîfe ard ca û tewirê fedayîtîye mojna.
Sere de keyeyê ey ê ercîyayeyî rê ma pêro şarê Kurdîstanî yê welatperwerî rê serweşîye wazenê û soz danê ke ma do têkoşînê azadîye yo ke armancê şehîdanê ma yê çêran o, bi serkewtişî tacîdar bikerê.''
